Mantiye
Mantiye (serbcha: мантије) — Serbiya va Bosniya oshxonasiga oid, qiyma goʻsht yoki pishloq bilan toʻldirilib pishiriladigan pishiriq turi. Serbiya mantiyesi toʻtrburchak shaklda ichi toʻldirib bukilgan xamir tayyorlanib, pishiriladi. Bosniya va Gertsegovinada esa yupqa yoyilgan xamirga masalliqlar bir tekisda yoyib chiqiladi, bunda xamir chetlari albatta stoldan osilib turishi kerak, keyin uzun va ingichka qilib oʻraladi hamda kichik boʻlaklarga kesiladi. Odatda, dasturxonga tortishdan oldin ustiga sarimsoqpiyoz qoʻshilgan qatiq quyiladi. Butun Serbiya boʻylab original ravishda tayyorlab qadoqlangan va muzlatilgan mantiyelarni topishingiz mumkin. Ushbu taomga pravoslav ruhoniylarining kiyimi — mantiya nomi berilgan. Bu soʻzning oʻzak kelib chiqishi yunoncha „mantion“ soʻziga borib taqalishi mumkin. Bu „xalat“ yoki „burma“ degan maʼnolarni anglatadi.